**7*-*րդկրթականհարթակ**

**6-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Գրականություն**– ԹԱԳԱՎՈՐԸ, ԱՂՔԱՏՆ ՈԻ ՕՁԸ
	+ - Պատմությունը շարադրի՛ր քո բառերով։
		- Օձը վերջում ի՞նչ կարևոր խրատ է տալիս մարդուն․ բացատրի՛ր հեքիաթի իմաստը․
		- Պատասխանիր դասնյութի վերջում առաջադրված հարցերին
* **Բառագիտություն** – Թեմատիկ բառերի բացատրություն, թեմատիկ հոմանիշներ, հականիշներ, ուղղագրական բառեր
* **Հայոց լեզու -** Հիմնական բառապաշար, Մայրենի 6, էջ 13:

**Բառագիտություն**

* Սովորել հետևյալ բառերի բացատրությունները
	+ Էրազ-երազ
	+ Երկնքիցը-երկնքից
	+ Գելեր-գայլեր
	+ Զարհուրած-վախեցած
	+ Նազիր-վեզիր- պաշտոն պալատում
	+ Գյամը քաշել-զսպել, սանձել
	+ Փայ-բաժին
	+ Սևերես-ամոթով
* Սովորել հետևյալ բառերի հոմանիշները
	+ զարհուրած -վախեցած
	+ գյամը քաշել-զսպել
	+ փայ-բաժին
	+ սևերես-ամոթով
	+ հրաշապատում-կախարդական
* **Մշակույթ -** Կարողանալ դասանյութը բացատրել սեփական բառերով և պատասխանել հետևյալ հարցերին՝
	+ Ո՞վ է ստեղծում հեքիաթներ։
	+ Ի՞նչ է հեղինակային հեքիաթը։
	+ Ինչպիսի՞ն են լինում հեքիաթները։

**Հայոց լեզու -** Հիմնական բառապաշար, Մայրենի 6։ Առաջադրանքներ․ էջ 13-ից՝ 1, 2, 5 կետերը

***Նոր դաս։***

* **Գրականություն**– Քննություն․ առակ պարծենկոտության մասին
* Լսողական վարժություն․ Առյուծն ու շունը, լսել առակը, ընկալել, քննարկել և վերապատմել․ https://www.youtube.com/watch?v=O0XlmNR167k
* **Բառագիտություն** – Թեմատիկ բառերի բացատրություն, թեմատիկ հոմանիշներ, հականիշներ, ուղղագրական բառեր
* **Հայոց լեզու –Գրքային բառապաշար,** էջ 16-17: Դասին կից վարժությունները
* **Թելադրություն - Մայրենի 6, էջ 98 (հատված):**
* **Մշակույթ -** Առակ

**Գրականություն - Քննություն, առակ պարծենկոտության մասին**

Մի անգամ թութակը հպարտացավ իրեն շրջապատողների մոտ․

- Գիտե՞ք, որ ես կարող եմ խոսել մարդկանց լեզվով: ***Այսուհետ*** դուք ինձնից չեք լսի ոչ մի բառ թռչունների լեզվով:

- Օ՜հ- բացականչեցին ճնճղուկները,- գիտունիկ է, փաստորեն խոսելու է միայն մարդկային  լեզվով:

- Նա իսկապես կարողանում է խոսել մարդկանց պե՞ս,- թերահավատորեն հարցրեց ծեր ագռավը,- դե ինչ, վատ չէ:  Սակայն դա դեռ չի նշանակում, որ նա բոլորից խելացի է։ Ես նույնպես մի քանի բառ գիտեմ, որ ***գործածում*** են մարդիկ, բայց, այդուհանդերձ, ինձ իմաստուն չեմ համարում։

- Իսկ դուք շփվեք նրա հետ հենց մարդկային լեզվով,- վրա բերեցին ճնճղուկները,- Թերևս նա ձեզ հետ թռչունների լեզվով չի էլ խոսի։ Կտեսնեք։

- Փորձենք,- ասաց ագռավն ու թռավ այնտեղ, որտեղ նստած էր թութակը:

Թութակին տեսնելուն պես ներկայացավ մաքուր մարդկային լեզվով․

- Բարև Ձեզ, ես ագռավն եմ։

- Հիմար թութակ, հիմար թութակ,- կարծես անգիր արած ձևով պատասխանեց թութակն ու նորից ավելացրեց,- հիմար թութակ:

- Լսեցի՞ք,- զարմանքով գոռացին ճնճղուկները,- նա ձեզ համոզե՞ց:

- Իհարկե,- հոգոց հանելով արձագանքեց ագռավը,- ես նրա հետ համամիտ եմ։

**Հարցերևառաջադրանքներառարկայիչափորոշչայիննվազագույնպահանջներիկատարումըստուգելուհամար*.***

* Պատմությունը շարադրի՛ր քո բառերով։
* Ո՞րն է առակի բարոյախոսությունը
* Քննարկել, ինչպես կարող է դրսևորվել պարծենկոտությունը մարդու մեջ։
* Ինչո՞ւ առյուծը հրաժարվեc կռվել շան հետ։
* Քննարկել միտքը․ «Մարդու հակառակորդը իրեն վայել պետք է լինի»։

**Բառագիտություն**

* Սովորել հետևյալ բառերի բացատրությունները
	+ Պարծենկոտություն-մեծախոսություն
	+ Այսուհետ-սրանից հետո
	+ Գործածել-կիրառել
	+ Այլաբանություն-այլասացություն, թաքնիմաստ
	+ Փորձառու-հմուտ, վարժ
	+ Խելքը գլուխը հավաքել-սթափվել, գիտակցության գալ

**Հականիշներ-գտնել և միացնել հականշային զույգերը**

Գիտունիկ անփորձ

Խելացի արհամարհանաք

Իմաստուն հիմար

Հարգանք տգետ

Փորձառու անմիտ

**Մշակույթ – Առակ**

**Առակը** (առ ակն՝ աչքի առաջ) ***բարոյախոսական*** բնույթի բանահյուսական ստեղծագործություն է, որտեղ ***այլաբանության*** միջոցով ներկայացվում, ծաղրվում և քննադատության են ենթարկվում մարդկանց արատները։

Առակի վերջում սովորաբար հեղինակը դրսևորում է իր հստակ վերաբերմունքը նկարագրածի հանդեպ, որն էլ առակի բարոյախոսությունն է։ Առակի հերոսները կենդանական և բուսական աշխարհի ներկայացուցիչներ են, իրեր, լուսատուներ և այլն։ Առակի վարպետներ են Եզոպոսը, Լաֆոնտենը,  Կռիլովը, հայ հեղինակներից՝ Մխիթար Գոշը, Վարդան Այգեկցին, Խնկո Ապերը։

 **Հարցերևառաջադրանքներ*.***

* Ի՞նչ է նշանակում բարոյախոսական բնույթի ստեղծագործություն։
* Ի՞նչ է առակը։
* Ովքե՞ր են հայտնի առակագիրները։
* Ինչպիսի՞ առակներ գիտեք։
* Իրար լրացնելով՝ հորինեք առակ։

**Հայոց Լեզու – Գրքային բառապաշար, էջ 16-17:** Դասանյութը մեկնաբանել։

* Աշխատանքային փաթեթի վարժությունները
* Էջ 16-17, առաջադրանք 3,4։
* Թելադրություն։ Մայրենի 6, էջ 98:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* լսել ներկայացված նյութը, դիտել տեսանյութը և վերարտադրել այն
* բացատրել հանձնարարված բառերը
* կարդալ տրված տեքստը, վերարտադրել սեփական խոսքերով և պատասխանել նյութին վերաբերվող հարցերին
* հասկանալ խոսքի մասերի սահմանումն ու իմաստային խմբերի տարբերությունները
* Հասկանալ ի՞նչ է գոյականը և բերել օրինակներ
* մասնակցել խմբային աշխատանքին: